cyanic-selkie/wikianc huggingface dataset:
Αικατερίνη Ίνγκεσντοτερ της Σουηδίας
Οικογένεια
Παντρεύτηκε (περί το 1120) τον Μπγιέρν Χάραλντσεν τον Σιδηρόπλευρο από τον Οίκο των Έστριντσεν και είχε τέκνο
Βιβλιογραφικές αναφορές
Κατηγορία:Πριγκίπισσες της Δανίας Κατηγορία:Σουηδέζες πριγκίπισσες
Όμιλος Σκίτσου του Ντέρμπι
thumb|The Sharon Chemical Works- A J Keene, ένα μέλος του Ομίλου Σκίτσου του Ντέρμπυ Ο  Όμιλος Σκίτσου του Ντέρμπι είναι ένας όμιλος μελών που τώρα συναντούνται στο Λιττλόβερ, Ντέρμπι, Αγγλία. Ιδρύθηκε το 1887, και πραγματοποιεί συναντήσεις πέντε φορές την εβδομάδα, παρέχοντας ακόμα και διευκολύνσεις στα μέλη τους έτσι ώστε να μπορούν από κοινού με άλλους να εργαστούν και να μοιραστούν το ενδιαφέρον τους για την ζωγραφική και το σκίτσο, ένας χώρος για να μοιραστούν την τέχνη τους. Στα πρώτα μέλη συμπεριλαμβάνονταν οι F Booty, Alfred John Keene,William Swindell, George Thompson, Charles Terry και  Frank Timms.
Ιστορία
Το 1887, μια ομάδα νεαρών πραγματοποίησε μια συνάντηση στο ξενοδοχείο της Κομητείας του Ντέρμπι (County hotel) και ίδρυσε τον Όμιλο Σκίτσου του Ντέρμπι με στόχο να βρει ένα χώρο όπου οι ίδιοι αλλά και άλλοι θα μπορούσαν να εργαστούν και να μοιραστούν το ενδιαφέρον τους για την ζωγραφική και το σκίτσο, ένα χώρο για να μοιραστούν την τέχνη τους. Όρισαν μια ετήσια συνδρομή ύψους δύο σελινίων και έξι πένών. Η πρώτη έκθεση του έργου τους πραγματοποιήθηκε τον Ιανουάριο του 1889, στο Athenaeum Rooms.
Το 1922, η Ομάδα Τέχνης των Κυριών του Ντέρμπι ιδρύθηκε και ήταν μόνον το 1951, για το Φεστιβάλ της Βρεττανίας, όπου οι δύο ομάδες πραγματοποίησαν μια κοινή Έκθεση. Τελικά συγχωνεύθηκαν το 1966.
Ο συλλέκτης έργων τέχνης Alfred E. Goodey. συγκέντρωσε την δουλειά των μελών του Όμιλου σκίτσου του Ντέρμπι, και στην δεκαετία του  1940 την παρουσίασε στο  Μουσείο του Ντέρμπι.
Τρέχουσες δραστηριότητες
Γίνονται τακτικές συναντήσεις για τα μέλη - για άσκηση σε ζωγραφική γυμνού, πορτραίτου και νεκράς φύσης. Πραγματοποιούνται διαλέξεις προσκεκλημένων ομιλητών και εκθέσεις και τα μέλη χρησιμοποιούν την ιστοσελίδα του Ομίλου για να προωθήσουν το έργο τους.
Εξωτερικοί σύνδεσμοι
Κατηγορία:Σκιτσογράφοι Κατηγορία:Ζωγραφική Κατηγορία:Ζωγραφική-επέκταση
Ούρσουλα φον ντερ Λάιεν
Η Ούρσουλα Γκέρτρουντ φον ντερ Λάιεν (γερμανικά: Ursula Gertrud von der Leyen, 8 Οκτωβρίου 1958, Βέλγιο) είναι Γερμανίδα πολιτικός της Χριστιανοδημοκρατικής Ένωσης και Πρόεδρος της Ευρωπαϊκής Επιτροπής.
Εχει σπουδασει οικονομικά καθώς και την ιατρική επιστήμη στην οποία κατέχει διδακτορικό.
Από τις 17 Δεκεμβρίου του 2013 έως τις 17 Ιουλίου 2019 ήταν Ομοσπονδιακή Υπουργός Άμυνας στην τρίτη και στην τέταρτη κυβέρνηση της Άνγκελα Μέρκελ.
Στις 2 Ιουλίου 2019, η Ούρσουλα φον ντερ Λάιεν προτάθηκε από το Ευρωπαϊκό Συμβούλιο ως υποψήφια για την προεδρία της Ευρωπαϊκής Επιτροπής, ενώ στις 16 Ιουλίου 2019 εκλέχθηκε από το Ευρωπαϊκό Κοινοβούλιο Πρόεδρος της Ευρωπαϊκής Επιτροπής.
Βιογραφικά στοιχεία
Η Ούρσουλα Γκέρτρουντ Άλμπρεχτ γεννήθηκε στις 8 Οκτωβρίου του 1958 στο Ιξέλ των Βρυξελλών στο οποίο έζησε μέχρι το 13ο έτος της ηλικίας της. O πατέρας της, Ερνστ Άλμπρεχτ, εργαζόταν στο Ιξέλ ως διευθυντής της Ευρωπαϊκής Επιτροπής από την ίδρυσή της.
Το 1971 η οικογένεια της εγκαταστάθηκε στην Κάτω Σαξονία της οποίας πρωθυπουργός διετέλεσε ο πατέρας της από το 1976 έως το 1990. Η Ούρσουλα είναι ξαδέρφη πρώτου βαθμού του μαέστρου Μαρκ Άλμπρεχτ.
Το 1986 παντρεύτηκε τον ιατρό Χάικο φον ντερ Λάιεν, μέλος της ιστορικής οικογένειας φον ντερ Λάιεν, με τον οποίο γνωρίστηκαν σε χορωδία στο Γκέτινγκεν. Έκτοτε φέρει το επίθετό του. Έχουν 7 παιδιά, γεννημένα μεταξύ του 1987 και 1999.
Η Ούρσουλα φον ντερ Λάιεν έχει ως μητρικές γλώσσες της τα γερμανικά και τα γαλλικά. Μιλά πολύ καλά αγγλικά, έχοντας ζήσει 5 χρόνια μικτά στο Ηνωμένο Βασίλειο και στις Ηνωμένες Πολιτείες. Είναι προχωρημένη ιππέας και έχει συμμετάσχει σε αγώνες ιππασίας. Διατηρεί ως κύρια κατοικία της μία φάρμα κοντά στο Ανόβερο, όπου μένει με την οικογένειά της και όπου εκτρέφουν άλογα.
Μετά την ανάληψή της Προεδρίας της Ευρωπαϊκής Επιτροπής, μετακόμισε στις Βρυξέλλες και συγκεκριμένα σε δωμάτιο δίπλα στο γραφείο της, εντός του κτιρίου Μπερλαμόν, το κεντρικό κτίριο της Ευρωπαϊκής Επιτροπής.
Όταν ζούσαν στις Βρυξέλλες, η μικρή τους αδερφή Benita-Eva πέθανε σε ηλικία έντεκα ετών από Καρκίνο. Αργότερα θυμήθηκε «την τεράστια αδυναμία των γονιών μου» ενόψει του καρκίνου, τον οποίο ανέφερε το 2019 ως ένα από τα κίνητρά της ότι η Επιτροπή της ΕΕ πρέπει «να αναλάβει ηγετικό ρόλο στη μάχη κατά του καρκίνου».
Υπουργός Οικογενείας, Ηλικιωμένων, Γυναικών και Νεολαίας
Το 2005, η Ούρσουλα φον ντερ Λάιεν διορίστηκε ομοσπονδιακή Υπουργός Οικογενείας, Ηλικιωμένων, Γυναικών και Νεολαίας στο υπουργικό συμβούλιο της Άνγκελα Μέρκελ. Στην 60η επέτειο από την ίδρυση του Ισραήλ, η φον ντερ Λάιεν συμμετείχε στην πρώτη κοινή υπουργική συνάντηση των κυβερνήσεων της Γερμανίας και του Ισραήλ στην Ιερουσαλήμ τον Μάρτιο του 2008.
Υπουργός Εργασίας και Κοινωνικών Υποθέσεων
Στις Γερμανικές ομοσπονδιακές εκλογές 2009 η Ούρσουλα φον ντερ Λάιεν εκλέχθηκε στην Μπούντεσταγκ, ως Εκπρόσωπος της 42ης εκλογικής περιφέρειας του Ανόβερο. Στις διαπραγματεύσεις για τη συγκρότηση μιας κυβέρνησης συνασπισμού μετά τις εκλογές, ηγήθηκε της αντιπροσωπείας του CDU / CSU στην ομάδα εργασίας για την πολιτική υγείας. Επαναδιορίστηκε ως υπουργός οικογενείας, αλλά στις 30 Νοεμβρίου 2009 διαδέχθηκε τον Φραντς Γιόζεφ Γιουνγκ ως ομοσπονδιακή Υπουργός Εργασίας και Κοινωνικών Υποθέσεων.
Κατά τη διάρκεια της θητείας της, η Ούρσουλα φον ντερ Λάιεν καλλιέργησε την εικόνα της κοινωνικής συνείδησης της Χριστιανοδημοκρατικής Ένωσης και βοήθησε τη Μέρκελ να μετακινήσει το κόμμα στο έδαφος του πολιτικού κέντρου. Αναφερόμενη, στην αύξηση του αριθμού των βρεφονηπιακών σταθμών παιδικής μέριμνας, για τη θέσπιση ποσοστώσεων γυναικών για τα κύρια διοικητικά συμβούλια των εισηγμένων εταιρειών, για τον γάμο ομοφυλοφίλων και τον εθνικό κατώτατο μισθό, η φον ντερ Λάιεν έκανε εχθρούς μεταξύ των πιο παραδοσιακών μελών του κόμματος αλλά κέρδισε θαυμαστές στα αριστερά.
Υπουργός Άμυνας
Το 2013, η Ούρσουλα φον ντερ Λάιεν διορίστηκε η πρώτη γυναίκα Υπουργός Άμυνας της Γερμανίας. Είναι η μόνη υπουργός που παραμένει στην Κυβέρνηση Μέρκελ από τότε που έγινε καγκελάριος το 2005. Η φον ντερ Λάιεν προεδρεύει της Συνόδου των Υπουργών Άμυνας του ΕΛΚ, η οποία συγκεντρώνει τους υπουργούς άμυνας του ΕΛΚ πριν από τις συνεδριάσεις του Συμβουλίου της Ευρωπαϊκής Ένωσης.
Κατά τη διάρκεια του πρώτου έτους της θητείας της, επισκέφθηκε τα στρατεύματα της Ομοσπονδιακής Άμυνας που βρίσκονται στο Αφγανιστάν τρεις φορές και επέβλεψε τη σταδιακή απόσυρση Γερμανών στρατιωτών από τη χώρα, καθώς το ΝΑΤΟ εκκαθάρισε την 13ετή αποστολή της Διεθνούς Δύναμης Αρωγής για την Ασφάλεια.
Τον Σεπτέμβριο του 2015, ανέφερε ότι ήταν ανοιχτό να καθυστερήσει την απόσυρση 850 Γερμανών στρατιωτών από το Αφγανιστάν μετά την. Μέχρι τον Απρίλιο του 2016, υπό την ηγεσία της φον ντερ Λάιεν, οι γερμανικές ομοσπονδιακές ένοπλες δυνάμεις ανακοίνωσαν ότι θα δεσμεύσουν 65 εκατομμύρια ευρώ για να εγκαταστήσουν μόνιμη παρουσία στην Αεροπορική Βάση Ιντζιρλίκ, στο πλαίσιο της δέσμευσης της Γερμανίας για στρατιωτική επέμβαση κατά του ISIL.
Το 2015, επέκρινε δημοσίως την Airbus για τις καθυστερήσεις στην παράδοση των στρατιωτικών αεροσκαφών μεταφοράς Airbus A400M Atlas, διαμαρτύροντας ότι η εταιρεία είχε σοβαρό πρόβλημα με την ποιότητα των προϊόντων. Υπό την ηγεσία της, το υπουργείο συμφώνησε να αποδεχθεί 13 εκατομμύρια ευρώ ως αντιστάθμιση για τις καθυστερήσεις στις παραδόσεις τόσο του δεύτερου όσο και του τρίτου αεροσκάφους Airbus A400M Atlas, ενώ το 2016, ζήτησε πρόσθετες αποζημιώσεις ύψους 12,7 εκατομμυρίων ευρώ για καθυστερήσεις στην παράδοση τέταρτου αεροπλάνου.
Προεδρία της Ευρωπαϊκής Επιτροπής
μικρογραφία|δεξιά|Η Ούρσουλα φον ντερ Λάιεν, αναλύοντας το όραμά της για την ΕΕ, στο σώμα των Ευρωβουλευτών. Στις 2 Ιουλίου 2019, η Ούρσουλα φον ντερ Λάιεν προτάθηκε από το Ευρωπαϊκό Συμβούλιο ως υποψήφια για την προεδρία της Ευρωπαϊκής Επιτροπής. Όντας εκλεγμένη αργότερα από το Ευρωπαϊκό Κοινοβούλιο, έγινε η πρώτη γυναίκα που κατέχει το αξίωμα και η πρώτη από τη Γερμανία, μετά από τον πρώτο πρόεδρο της Επιτροπής, Βάλτερ Χάλσταϊν. Στη συνέντευξη Τύπου που ανακοινώθηκε η υποψηφιότητά της, ο Πρόεδρος του Ευρωπαϊκού Συμβουλίου Ντόναλντ Τουσκ σημείωσε την πρόθεση της φον ντερ Λάιεν να διατηρήσει τον Πρώτο Αντιπρόεδρο της Επιτροπής Φρανς Τίμερμανς κατά τη διάρκεια της διοίκησής της, καθώς αυτός ήταν ένας εκ των υποψηφίων για την Προεδρία κατά τις Ευρωεκλογές.
Μετά την ανακοίνωση της υποψηφιότητάς της ως Προέδρου της Επιτροπής, η Επιτροπή της προσέφερε μισθό, γραφείο και προσωπικό στις Βρυξέλλες για να διευκολύνει τις διαπραγματεύσεις μεταξύ των θεσμικών οργάνων της ΕΕ όσον αφορά την εκλογή της. Αφότου εξελέγη από το Ευρωπαϊκό Κοινοβούλιο, οι παροχές αυτές επεκτάθηκαν, ώστε να επιτραπεί η ομαλή μετάβαση, έως ότου και επιβεβαιωθηκε από το Ευρωπαϊκό Κοινοβούλιο το νέο Σώμα Επιτρόπων και ανέλαβε τελικά καθήκοντα τον Δεκέμβριο του 2019.
Στις 16 Ιουλίου 2019, η Ούρσουλα φον ντερ Λάιεν εξελέγη από το Ευρωπαϊκό Κοινοβούλιο, στη θέση του προέδρου της Ευρωπαϊκής Επιτροπής, λαμβάνοντας 383 ψήφους υπέρ σε σύνολο 733 μελών, 327 κατά και 22 απείχαν, ενώ βρέθηκε μία άκυρη ψήφος. Στη 1 Δεκεμβρίου 2019 ανέλαβε επίσημα καθήκοντα ως Πρόεδρος της Ευρωπαϊκής Επιτροπής μαζί με το νέο Κολέγιο των Επιτρόπων της.
Η υπόθεση λογοκλοπής
Το 2015, κατόπιν εξέτασης της διδακτορικής διατριβής της αναφέρθηκε ότι το 43,5% των σελίδων της διατριβής περιείχε λογοκλοπή και σε 23 περιπτώσεις χρησιμοποιήθηκαν αναφορές που δεν επαληθεύτηκαν. Πολλοί αξιοσημείωτοι Γερμανοί πανεπιστημιακοί, όπως ο Γκέραρντ Ντάνεμαν (Gerhard Dannemann) και ο Βόλκερ Ρίμπλε (Volker Rieble), δημοσίως κατηγόρησαν τη φον ντερ Λάιεν για λογοκλοπή. Η Ιατρική Σχολή του Ανόβερου διεξήγαγε έρευνα και κατέληξε τον Μάρτιο του 2016 στο συμπέρασμα ότι ενώ η διατριβή περιέχει πράγματι λογοκλοπή, δεν μπορεί να αποδειχθεί πρόθεση για εξαπάτηση. Το πανεπιστήμιο αποφάσισε να μην ανακαλέσει το ιατρικό πτυχίο της φον ντερ Λάιεν. Κριτικές αμφισβήτησαν την ανεξαρτησία της επιτροπής που εξέτασε τη διατριβή, καθώς η φον ντερ Λάιεν γνώριζε προσωπικά τον διευθυντή της. Διάφορα μέσα ενημέρωσης επέκριναν επίσης ότι η απόφαση ήταν μη διαφανής και μη σύμφωνη με τους καθιερωμένους ακαδημαϊκούς κανόνες.
Εξωτερικοί σύνδεσμοι
Κατηγορία:Γερμανοί πολιτικοί Κατηγορία:Γερμανοί υπουργοί Κατηγορία:Υπουργοί άμυνας Κατηγορία:Πολιτικοί της CDU
Ήχος μέσω IP
Ήχος μέσω IP (AoIP) είναι η διανομή ψηφιακού ήχου σε ένα δίκτυο IP όπως το Διαδίκτυο. Χρησιμοποιείται όλο και περισσότερο για την παροχή υψηλής ποιότητας ροών ήχου σε μεγάλες αποστάσεις. Η εφαρμογή είναι επίσης γνωστή ως ηχητική συνεισφορά επί της ΙΡ [ audio contribution over IP ( ACIP )] αναφερόμενη στις συνεισφορές προγραμματισμού που προέρχονται από δημοσιογράφους πεδίου και απομακρυσμένες εκδηλώσεις. Βασικά ζητήματα είναι η ποιότητα ήχου και η καθυστέρηση (latency)
Στο παρελθόν, αυτοί οι σύνδεσμοι έκαναν χρήση των υπηρεσιών ISDN, αλλά αυτές οι υπηρεσίες έχουν γίνει ολοένα και πιο δύσκολες ή δαπανηρές σε κάποιες περιοχές της Ευρώπης και αλλού. Στις 28 Μαρτίου 2013, η Verizon ανακοίνωσε ότι δεν θα λαμβάνει πλέον νέες παραγγελίες για υπηρεσία ISDN στις βορειοανατολικές Ηνωμένες Πολιτείες από τις 18 Μαΐου του ίδιου έτους, αν και εξακολουθούν να εξυπηρετούν υπάρχουσες ενεργές εγκαταστάσεις.
Πολλά ιδιόκτητα συστήματα δημιουργήθηκαν για τη μεταφορά ήχου υψηλής ποιότητας μέσω IP βάσει του Transmission Control Protocol (TCP), του User Datagram Protocol (UDP) ή του Real-Time Transport Protocol (RTP). Έχει εκδοθεί ένα δια-λειτουργικό πρότυπο για ήχο μέσω IP με χρήση RTP, από την Ευρωπαϊκή Ένωση Ραδιοτηλεοπτικών Μεταδόσεων (EBU)
Σε ένα κτίριο ή χώρο  συναυλιών, είναι προτιμότερο να χρησιμοποιηθεί ο ήχος μέσω Ethernet, αποφεύγοντας τη συμπίεση δεδομένων ήχου και, σε ορισμένες περιπτώσεις, ενθυλάκωση της IP.
Τεχνολογία
Η Ευρωπαϊκή Ένωση Ραδιοτηλεοπτικών Μεταδόσεων (EBU) μαζί με πολλούς κατασκευαστές εξοπλισμού καθόρισε ένα κοινό πλαίσιο για ηχητική συμβολή μέσω IP προκειμένου να επιτευχθεί δια-λειτουργικότητα μεταξύ προϊόντων. Το πλαίσιο ορίζει το RTP ως κοινό πρωτόκολλο και μορφές πληροφορικού φορτίου μέσων σύμφωνα με τους ορισμούς του IETF. Το Session Initiation Protocol (SIP) χρησιμοποιείται για τη ρύθμιση και τον έλεγχο κλήσεων. Η πρόταση δημοσιεύτηκε ως EBU Tech 3326-2007.
Οι πιο προηγμένοι κωδικοποιητές ήχου είναι σε θέση να στέλνουν ήχο μέσω μη διαχειριζόμενων δικτύων IP, όπως το διαδίκτυο, χρησιμοποιώντας αυτοματοποιημένο jitter buffering, προώθηση διόρθωσης σφαλμάτων και απόκρυψη σφαλμάτων για ελαχιστοποίηση του λανθάνοντος χρόνου και μεγιστοποίηση της σταθερότητας ροής πακέτων σε καταστάσεις ζωντανής μετάδοσης μέσω μη διαχειριζόμενων δικτύων IP.
Αντιμέτωποι με την εξάντληση των διευθύνσεων IPv4, η ικανότητα των IPv6 διασφαλίζει ότι οι κωδικοποιητές είναι σε θέση να συνδέονται μέσω νέας υποδομής Διαδικτύου. Η υποδομή IPv6 αναπτύσσεται ευρέως για την παροχή σχεδόν ανεξάντλητης παροχής διευθύνσεων IP. Η διεύθυνση IPv6 διευκολύνει την άμεση σύνδεση των κωδικοποιητών εκπομπής μεταξύ τους και την πραγματοποίηση ευέλικτων συνδέσεων πολλαπλών σημείων μέσω IP.
Κωδικοποιητές
Στη ραδιοτηλεοπτική μετάδοση, ένας κωδικοποιητής ήχου IP χρησιμοποιείται για την αποστολή ήχου ποιότητας στη μετάδοση μέσω IP, από απομακρυσμένες τοποθεσίες σε ραδιοφωνικά στούντιο και τηλεοπτικά στούντιο σε όλο τον κόσμο. Ένας κωδικοποιητής που χρησιμοποιεί Internet Protocol (IP) μπορεί να χρησιμοποιηθεί σε απομακρυσμένες εκπομπές, ως σύνδεσμος στούντιο / εκπομπού (STL) ή για διανομή ήχου από στούντιο σε στούντιο. Οι κωδικοποιητές ήχου IP χρησιμοποιούν αλγόριθμους συμπίεσης ήχου για την αποστολή ήχου υψηλής πιστότητας και στα δύο ενσύρματα ευρυζωνικά δίκτυα IP και στα ασύρματα δίκτυα 3G, 3.5G, 4G και 5G.
Οι ραδιοτηλεοπτικοί φορείς μεταβαίνουν σε χαμηλού κόστους ενσύρματο και ασύρματο ήχο μέσω IP αντί για παλαιότερες και πιο δαπανηρές τεχνολογίες σταθερής γραμμής, όπως ISDN, X.21 και POTS / PSTN. Οι μισθωμένες γραμμές ISDN και POTS / PSTN καταργούνται επίσης στην Ευρώπη και την Αυστραλία,  αυξάνοντας την ώθηση στις τεχνολογίες IP για μετάδοση ήχου. Τα δίκτυα IP είναι πιο ευέλικτα, φθηνότερα για αναβάθμιση και εξίσου αξιόπιστα με τις παλαιότερες τεχνολογίες δικτύων. Ως αποτέλεσμα, οι ραδιοτηλεοπτικοί φορείς που χρησιμοποιούν κωδικοποιητές IP μπορούν να σχεδιάσουν και να λειτουργήσουν πιο προσαρμόσιμα δίκτυα ήχου με βελτιωμένες ροές εργασίας και μειωμένο λειτουργικό κόστος.
Οι τελευταίοι κωδικοποιητές ήχου IP μπορούν να στέλνουν ήχο μετάδοσης μέσω στερεοφωνικών συνδέσεων unicast, [./Https://en.wikipedia.org/wiki/Multicast multicast] και πολλαπλών unicast. Χρησιμοποιώντας multicast και πολλαπλές συνδέσεις unicast, ο ήχος μπορεί να σταλεί μέσω δικτύων IP από έναν κωδικοποιητή ήχου IP σε διάφορους κωδικοποιητές ήχου προορισμού. Οι κωδικοποιητές IP χρησιμοποιούν γενικά το πρωτόκολλο έναρξης συνεδρίας για να συνδεθούν σε μια ποικιλία διαφορετικών κωδικοποιητών που έχουν σχεδιαστεί από διαφορετικούς κατασκευαστές. Οι κωδικοποιητές ήχου IP είναι διαθέσιμοι για ενσύρματες και ασύρματες ευρυζωνικές λύσεις κωδικοποιητών IP. Οι κωδικοποιητές ήχου IP χρησιμοποιούνται σε επαγγελματικούς συνδέσμους πομπού στούντιο (STL) και δικτύωση στούντιο. Παραδοσιακά, αυτοί οι σύνδεσμοι έχουν εφαρμοστεί με χρήση κυκλωμάτων τηλεπικοινωνιών από εταιρείες τηλεφωνίας για την παροχή σταθερού εύρους ζώνης. Με την έλευση της τεχνολογίας IP, οι ραδιοτηλεοπτικοί φορείς έχουν μειώσει αυτά τα λειτουργικά κόστη αντικαθιστώντας τα υπάρχοντα σύγχρονα δίκτυά τους με τέτοια πακέτα.
Παραδείγματα χρήσης
Το Audio over IP χρησιμοποιείται ακόμη και για μεγάλες αθλητικές εκδηλώσεις. Περισσότεροι από 1000 κωδικοποιητές ήχου IP Barix χρησιμοποιήθηκαν για τη δικτύωση των διαφόρων χώρων των Αγώνων Κοινοπολιτείας του 2010 που φιλοξενούνται στην Ινδία. Οι κωδικοποιητές όπως το Tieline i-Mix G3 χρησιμοποιούνται από το 2004 στους Ολυμπιακούς Αγώνες για ζωντανή αθλητική μετάδοση. Αυτοί οι κωδικοποιητές έχουν επίσης τη δυνατότητα να στέλνουν ήχο μέσω ασύρματης IP, δηλαδή 3G και WiFi, καθώς και άλλες μεταφορές ήχου όπως POTS, ISDN, δορυφόρος και X.21, και έχουν χρησιμοποιηθεί σε τουρνουά UEFA και FIFA World Cup.
Φορητοί κωδικοποιητές audio-over-IP είναι επίσης διαθέσιμοι ως εφαρμογές smartphone για την αποστολή υψηλής ποιότητας ήχου υψηλής ποιότητας μετάδοσης από απομακρυσμένους ιστότοπους σε στούντιο. Εφαρμογές όπως το Report-IT Live για iPhone μπορούν να στείλουν αμφίδρομα 15 kHz ποιότητας ζωντανού ήχου με αυτόματη αποθήκευση jitter, προώθηση διόρθωσης σφάλματος και απόκρυψη σφαλμάτων Μπορούν επίσης να στείλουν πολυκάναλο ηχογραφημένο υλικό ποιότητας 20 kHz από το τηλέφωνο σε στούντιο μέσω FTP.
Εξωτερικοί σύνδεσμοι
Κατηγορία:Πρότυπα δικτύου Κατηγορία:Ψηφιακός ήχος Κατηγορία:Πρωτόκολλα Δικτύων Ήχου Κατηγορία:Ανοιχτά Πρότυπα Κατηγορία:Σελίδες με μη επιθεωρημένες μεταφράσεις
Νόμος και τάξη (τηλεοπτική σειρά)
Το Νόμος και τάξη είναι μια αμερικανική αστυνομική δραματική τηλεοπτική σειρά που δημιουργήθηκε από τον Ντικ Γουλφ. Με προβολή εξ ολοκλήρου στο κανάλι NBC, το Νόμος και τάξη έκανε πρεμιέρα στις 13 Σεπτεμβρίου 1990 και ολοκλήρωσε τον 20ό του κύκλο στις 24 Μαΐου 2010. Στις 28 Σεπτεμβρίου 2021, το NBC ανακοίνωσε ότι η σειρά θα αναβιώσει για 21η κύκλο, ο οποίος έκανε πρεμιέρα στις 24 Φεβρουαρίου 2022. Στις 10 Μαΐου 2022, η σειρά ανανεώθηκε από το NBC για 22ο κύκλο, ο οποίος έχει προγραμματιστεί να κάνει πρεμιέρα στις 22 Σεπτεμβρίου 2022.
Ντιγκοφντερέ
Το Ντιγκοφντερέ (αζερικά: Digovdərə) είναι ένα χωριό στο δήμο Μιστάν της επαρχίας Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν. Η ζώνη ώρας είναι η UTC+04:00, χωρίς θερινή ώρα.
Παραπομπές
Κατηγορία:Κατοικημένες περιοχές στην Επαρχία Λερίκ
Νόμος και τάξη (τηλεοπτική σειρά)
Οι 21 κύκλοι της σειράς Νόμος και τάξη είναι στη δεύτερη θέση μετά το spin-off της Νόμος και τάξη: Ειδική ομάδα (1999–σήμερα) ως η μακροβιότερη αμερικανική σειρά με σενάριο ζωντανής δράσης. Η επιτυχία της σειράς οδήγησε στη δημιουργία πρόσθετων εκπομπών, κάνοντας το Νόμος και τάξη franchise, με μια τηλεοταινία, πολλά βιντεοπαιχνίδια και διεθνείς προσαρμογές της σειράς. Έχει κερδίσει και έχει προταθεί για πολλά βραβεία όλα αυτά τα χρόνια, συμπεριλαμβανομένων ορισμένων βραβείων Έμμυ.
Ιστορία και εξέλιξη
Το δεύτερο μισό του επεισοδίου θα ακολουθούσε την Εισαγγελία και τα δικαστήρια καθώς δύο εισαγγελείς, με συμβουλές από τον εισαγγελέα, θα επιχειρούσαν να καταδικάσουν τον κατηγορούμενο. Έτσι, η σειρά θα διερευνούσε μερικά από τα μεγαλύτερα σύγχρονα προβλήματα εστιάζοντας σε ιστορίες που βασίστηκαν σε πραγματικές υποθέσεις που έγιναν πρωτοσέλιδα.
Γυρίσματα
Η σειρά γυρίστηκε στην πόλη της Νέας Υόρκης και είναι γνωστή για την εκτενή χρήση του τοπικού χρώματος. Σε μεταγενέστερες σεζόν, οι δήμαρχοι της Νέας Υόρκης Ρούντι Τζουλιάνι και Μάικλ Μπλούμπεργκ, εμφανίστηκαν μεταξύ άλλων στην εκπομπή.
Τοπικές προσωπικότητες έκαναν επίσης επαναλαμβανόμενες εμφανίσεις ως φανταστικοί χαρακτήρες, όπως η Ντόνα Χάνοβερ και η Φραν Λίμποβιτς ως δικαστές. Στις 14 Σεπτεμβρίου 2004, στη Νέα Υόρκη, ένας δρόμος που οδηγεί στην προβλήτα 62 (όπου γυρίστηκε κυρίως η σειρά) μετονομάστηκε σε "Law & Order Way" ως φόρος τιμής στη σειρά.
Πιλοτικό επεισόδιο
Για το πιλοτικό επεισόδιο του 1988, επιλέχθηκαν ως οι αρχικοί ντετέκτιβ οι Τζορτζ Τζούντζα και Κρις Νοθ. Οι παραγωγοί θεώρησαν ότι ο Τζούντζα θα ήταν τέλειος για ανώτερος αξιωματικός της αστυνομίας.
Από την πλευρά της εισαγγελίας, ο Μάικλ Μοριάρτι ήταν η επιλογή του Ντικ Γουλφ για να παίξει τον ρόλο του βοηθού εισαγγελέα Μπέντζαμιν (Μπεν) Στόουν. Το δίκτυο, ωστόσο, ήθελε τον Τζέιμς Νότον, αλλά, τελικά, η επιλογή του Γουλφ θα επικρατούσε και ο Μοριάρτι έλαβε τον ρόλο.
"Βγαλμένο από τα πρωτοσέλιδα"
Συχνά, η πλοκή ενός αρχικού τμήματος ενός επεισοδίου μοιάζει με μια αναγνωρίσιμη πτυχή μιας πραγματικής υπόθεσης.
Μερικά θύματα εγκλημάτων στην πραγματική ζωή έχουν αισθανθεί ότι τους έχουν χρησιμοποιήσει και εκμεταλλευτεί, με έναν δικηγόρο, τον Ράβι Μπάτρα, να φτάνει στο σημείο να κάνει στην εκπομπή αγωγή το 2004 για συκοφαντική δυσφήμιση σε σχέση με ένα επεισόδιο του 14ου κύκλου στο οποίο υπήρχε δικηγόρος με ένα παρόμοιο όνομα και παρόμοια χαρακτηριστικά με τα δικά του. Ο Μπάτρα και η εκπομπή συμβιβάστηκαν αργότερα εξωδικαστικά με αντίτιμο ένα άγνωστο ποσό.
Ιστορικό εκπομπής
Η εκπομπή έκανε πρεμιέρα στις 13 Σεπτεμβρίου 1990 και τελείωσε την πρώτη της προβολή στις 24 Μαΐου 2010. Γυρίστηκαν και προβλήθηκαν 456 επεισόδια. Η εκπομπή προβλήθηκε για είκοσι κύκλους στο NBC.
Άλλα μέσα
Ένα σετ με τίτλο Law & Order Producer's Collection κυκλοφόρησε σε VHS το 2000. Το σετ με 3 κασέτες περιελάμβανε έξι επεισόδια της σειράς.
Η Universal Studios έχει κυκλοφορήσει δεκατέσσερις κύκλους σε DVD με την πλήρη σειρά.
Εξωτερικοί σύνδεσμοι
Κατηγορία:Τηλεοπτικές σειρές της Universal Television Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές) Κατηγορία:Αμερικανικές τηλεοπτικές σειρές Κατηγορία:Αστυνομικές σειρές Κατηγορία:Τηλεοπτικές σειρές βασισμένες σε πραγματικά γεγονότα
Ελισάβετ της Πολωνίας
Η Ελισάβετ της Πολωνίας μπορεί να αναφέρεται σε:
Γκοϊκανάντι
Το Γκοϊκανάντι είναι αρχαίο αλφάβητο που χρησιμοποιήθηκε στο έδαφος της Γκόα. Αυτό το σενάριο ήταν επίσης γνωστό ως κανταβί. Χρησιμοποιήθηκε για τη γραφή της γλώσσας Κονκάνι και μερικές φορές της Μαράτι. Ομοίως, χρησιμοποιήθηκε από τις εμπορικές οικογένειες Σαρασουάτ και Νταϊβάτζνα μαζί με το αλφάβητο Μόντι για να διατηρούν τις καταγραφές τους.
Χρήση και εξαφάνιση
Σήμερα, πολλά χειρόγραφα στα Κονκάνι που εκτίθονται σε μουσεία στην Πορτογαλία είναι λατινικές μεταγραφές των χειρογράφων Καντάβι των Ινδουιστικων επών. Το πρώτο έγγραφο γραμμένο σε αυτό το αλφάβητο είναι μια αναφορά που απευθύνεται από τον Ραβάλα Σέτι, Γκαουνκάρ του Καράιμ στα νησιά της Γκόα, προς τον βασιλιά της Πορτογαλίας. Αυτό το έγγραφο του 15ου αιώνα περιέχει μια υπογραφή στα Κονκάνι που γράφει: Ραβάλα Σετί μπαράχα (Μετάφραση: γραφή του Ραβάλα Σέτι). Πιστεύεται ότι τα περισσότερα προπορτογαλικά έγγραφα και βιβλία στα Καντάβι κάηκαν από τους πορτογάλους ιεραπόστολους.
Παραπομπές
Κατηγορία:Ινδικά αλφάβητα
Άγιος Νικόλαος Αιθήκων Τρικάλων
Ο Άγιος Νικόλαος είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Αιθήκων, του δήμου Πύλης, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.
Γεωγραφία
Ο Άγιος Νικόλαος είναι ορεινός οικισμός στο δυτικό τμήμα του νομού Τρικάλων. Βρίσκεται σε μεγάλο υψόμετρο στις κλιτύς της κορυφής «Τσούκα» (1.727 μ.) του Αυγού, στις βόρειες όχθες του Καμναΐτικου ποταμού και δυτικά από το Περτούλι, σε μέσο σταθμικό υψόμετρο 950. Απέχει 68 χλμ. περίπου Δ. των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 10,893 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Καμνάι και προσαρτήθηκε στον δήμο Αθαμάνων του νομού Τρικάλων. Το 1955 μετονομάστηκε σεΨυχή και το1961 μετονομάστηκε σε Άγιος Νικόλαος. Με το ΦΕΚ 244Α - 04/12/1997 αποσπάστηκε από την κοινότητα Αγίου Νικολάου και προσαρτήθηκε στον δήμο Αιθήκων. Με το ΦΕΚ 87Α - 07/06/2010 αποσπάστηκε από τον δήμο Αιθήκων και προσαρτήθηκε στον δήμο Πύλης.
Πηγές
Κατηγορία:Χωριά του νομού Τρικάλων Κατηγορία:Δήμος Πύλης
Όταν Ξέσπασε η Βία
Η ταινία Όταν Ξέσπασε η Βια (Πρωτότυπος τίτλος Deliverance), είναι θρίλερ παραγωγής 1972 σε σκηνοθεσία Τζον Μπούρμαν. Πρωταγωνιστές της ταινίας είναι οι Τζον Βόιτ, Μπαρτ Ρέυνολντς, Νεντ Μπίτι και Ρόνι Κοξ. Η ταινία αναφέρεται στο εφιαλτικό σαββατοκύριακο που βιώνει μια ομάδα τεσσάρων αντρών όταν αφήνουν τις δουλειές τους στη μεγαλούπολη για να έρθουν σε επαφή με τη φύση και βασίζεται στο μυθιστόρημα του Τζέιμς Ντίκι, με τίτλο Deliverance. Ο ίδιος ο Ντίκι διασκεύασε το μυθιστόρημά του για τη μεγάλη οθόνη. Η ταινία έλαβε την εύνοια των κριτικών και αποτέλεσε εισπρακτική επιτυχία και πλέον θεωρείται ως μια από τις σημαντικότερες της δεκαετίας του '70. Φημίζεται για τη σκηνή όπου ένας από την παρέα των τεσσάρων ανδρών συνοδεύει με την κιθάρα έναν νεαρό χωρικό, ο οποίος παίζει με το μπάντσο το τραγούδι Dueling Banjos και για την αποτρόπαια σκηνή του βιασμού. Η ταινία επιλέχθηκε να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου το 2008, με αιτιολόγηση πως είναι "πολιτιστικά, ιστορικά και αισθητικά σημαντική", ήταν ένα μια από τις 25 πρώτες ταινίες που τιμήθηκαν με αυτόν τον τρόπο. Η ταινία έλαβε τρεις υποψηφιότητες για Όσκαρ, μεταξύ των οποίων και για Όσκαρ Καλύτερης Ταινίας.
Πλοκή
Η πεδιάδα του ποταμού Καχουλαβάσι στη Νότια Τζόρτζια αποτελεί έναν από τους εναπομείναντες υδροβιότοπους της Πολιτείας, του οποίου η μορφολογία πρόκειται να αλλάξει μετά την κατασκευή φράγματος. Πριν γίνει αυτή η αλλαγή τέσσερις επιχειρηματίες από την πόλη της Ατλάντα σκοπεύουν να περάσουν το σαββατοκύριακο τους εκεί κάνοντας κανό και όντας σε επαφή με τη φύση. Έτσι ο Εντ Τζέντρι (Τζον Βόιτ), ο Λούις Μέντλοκ (Μπαρτ Ρέινολντς), ο Μπόμπι Τρίπι (Νεντ Μπίτι) και ο Ντρου Μπάλιντζερ (Ρόνι Κοξ), αφήνουν τις οικογένειές τους για να ζήσουν μια περιπέτεια που πρόκειται να αποβεί εφιαλτική. Στα μισά του ταξιδιού έχουν να αντιμετωπίσουν την ορμή του ποταμού και την επιθετικότητα των ντόπιων της περιοχής που τους παραμονεύουν από μακριά, με έναν από εκείνους να βιάζει τον Μπόμπι. Οι τέσσερις τους προσπαθούν με νύχια και με δόντια να μείνουν ζωντανοί κάνοντας πράγματα τα οποία ποτέ τους δε θα περίμεναν και φτάνοντας μέχρι και στο φόνο.
Βραβεία
Η ταινία προτάθηκε για 3 βραβεία Όσκαρ, μεταξύ των οποίων και για Όσκαρ Καλύτερης Ταινίας, το οποίο και έχασε από την ταινία του Φράνσις Φορντ Κόπολα Ο Νονός (The Godfather, 1972). Ήταν επίσης υποψήφια για Όσκαρ Σκηνοθεσίας το οποίο ο Τζον Μπούρμαν έχασε από τον Μπομπ Φόσι.
Βραβεία Ακαδημίας Κινηματογράφου (Όσκαρ)
Υποψηφιότητα:
Βραβείο Βολφ στις Τέχνες
Το Βραβείο Βολφ στις Τέχνες (Wolf Prize in Arts) απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1981 (τα άλλα βραβεία Βολφ είναι της Γεωπονίας, της Χημείας, των Μαθηματικών, της Ιατρικής και της Φυσικής).
== Κατάλογος βραβευθέντων ==
Εξωτερικοί σύνδεσμοι
Βολφ Βραβειο Βολφ Τ
Εκλογές στην Αυστρία
Στην Αυστρία διεξάγονται εκλογές για πρόεδρο και για κοινοβούλιο. Ο πρόεδρος εκλέγεται για μη ανανεώσιμη εξαετή θητεία από το λαό. Το κοινοβούλιο είναι διθάλαμο. Αποτελείται από το Εθνικό Συμβούλιο (Nationalrat), με 183 έδρες και το Ομοσπονδιακό Συμβούλιο (Bundesrat, αντιστοιχεί στη Γερουσία) με 61 έδρες, που εκπροσωπεί τα 9 κρατίδια της χώρας σε ομοσπονδιακό επίπεδο.
2010
Στις προεδρικές εκλογές που διεξήχθησαν στις 25 Απριλίου 2010 πρόεδρος επανεξελέγη για μία νέα εξαετή θητεία ο Χάιντς Φίσερ με 79,3% των ψήφων. Η αντίπαλός του, Μπάρμπαρα Ρόζενκραντς από to εθνικιστικό και ακροδεξιό Κόμμα Ελευθερίας της Αυστρίας, έλαβε ποσοστό 15,2% και ο Ρούντολφ Γκέρινγκ από το Χριστιανικό Κόμμα της Αυστρίας ήρθε τρίτος με 5,4%. Πρόεδρος, 25 Απριλίου 2010 !style="background-color:#E9E9E9" align=left colspan=2|Υποψήφιοι (κόμματα στα οποία πρόσκεινται) !style="background-color:#E9E9E9" align=right|Ψήφοι !style="background-color:#E9E9E9" align=right|%
2019
Οι πιο πρόσφατες βουλευτικές εκλογές διεξήχθησαν πρόωρα στις 29 Σεπτεμβρίου 2019.
2008
Στις πρόωρες βουλευτικές εκλογές του 2008 στις 28 Σεπτεμβρίου συμμετείχαν για πρώτη φορά ψηφοφόροι ηλικίας 16 ετών. Έτσι, η Αυστρία έγινε η μόνη ευρωπαϊκή χώρα που καθιέρωσε το δικαίωμα ψήφου στα 16. Καινοτομίες στις εκλογές αυτές αποτέλεσαν επίσης η επέκταση της κοινοβουλευτικής θητείας από τα τέσσερα στα πέντε χρόνια και η εφαρμογή της επιστολικής ψήφου. Οι Σοσιαλδημοκράτες αναδείχθηκαν πρώτο κόμμα, ωστόσο τόσο αυτοί όσο και το Λαϊκό Κόμμα είδαν τα χειρότερα ποσοστά μετά το Β΄ Παγκόσμιο Πόλεμο. Αντίθετα, τα δύο ακροδεξιά κόμματα είχαν τα καλύτερα ποσοστά στην ιστορία τους. Ο καγκελάριος Γκουζενμπάουερ υπέβαλε και τυπικά την παραίτηση της κυβέρνησής του, στις 30 Σεπτεμβρίου 2008. Άρχισαν οι ζυμώσεις για σχηματισμό νέας κυβέρνησης, υπό τον ηγέτη των Σοσιαλδημοκρατών Βέρνερ Φάιμαν, ο οποίος έλαβε τη σχετική εντολή από τον πρόεδρο στις 8 Οκτωβρίου του 2008 και ορκίστηκε επικεφαλής του μεγάλου συνασπισμού μεταξύ του Σοσιαλδημοκρατικού Κόμματος και του συντηρητικού Λαϊκού Κόμματος στις 2 Δεκεμβρίου 2008.
2013
Στις βουλευτικές εκλογές του 2013, το Σοσιαλδημοκρατικό Κόμμα της Αυστρίας του πρωθυπουργού Βέρνερ Φάιμαν παρέμεινε πρώτη δύναμη, όμως υπέστη απώλειες συγκριτικά με τις τελευταίες εκλογές του 2008, ενώ το ακροδεξιό εθνικιστικό Κόμμα των Ελευθέρων παρουσίασε σημαντική άνοδο. Ο μεγάλος συνασπισμός ανάμεσα στα κόμματα SPÖ και ÖVP θα συνεχίσει να κυβερνά. Στις 14 Οκτωβρίου το SPÖ και το ÖVP συμφώνησαν στην έναρξη διαβουλεύσεων για το σχηματισμό κυβέρνησης συνασπισμού. Εθνικό Συμβούλιο της Αυστρίας, 29 Σεπτεμβρίου 2013 !style="background-color:#E9E9E9" align=left colspan=2|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|+/− !style="background-color:#E9E9E9" align=right|% !style="background-color:#E9E9E9" align=right|+/− !style="background-color:#E9E9E9" align=right|Έδρες !style="background-color:#E9E9E9" align=right|+/−
2017
Στις βουλευτικές εκλογές στις 15 Οκτωβρίου 2017, το Αυστριακό Λαϊκό Κόμμα του 31χρονου Σεμπάστιαν Κουρτς κέρδισε τη νίκη.
2013
Οι ψηφοφόροι στη χώρα τάχτηκαν υπέρ της διατήρησης της υποχρεωτικής στρατιωτικής θητείας, σε ένα μη δεσμευτικό δημοψήφισμα, που διεξήχθη στις 20 Ιανουαρίου 2013. Η πρόταση για τη σύσταση ενός επαγγελματικού στρατού και τη διακοπή της στρατολόγησης κληρωτών καταψηφίστηκε.
Ειδικότερα, υπέρ της κατάργησης της θητείας ψήφισε το 40,3% και κατά το 59,7%. Η συμμετοχή ήταν της τάξης του 52,4%.
Παραπομπές
*
Ματλοκίτης
Είναι εξαιρετικά σπάνιο δευτερογενές ορυκτό σχηματιζόμενο στις ζώνες εξαλλοίωσης ορισμένων μολυβδούχων κοιτασμάτων. Ορυκτά με τα οποία σχετίζεται είναι ο φωσγενίτης, ο λαυριονίτης, ο παραλαυριονίτης, ο αγγλεσίτης, ο κερουσίτης, ο σφαλερίτης, ο γαληνίτης, ο βαρύτης και ο φθορίτης, όπως συμβαίνει στο Μάτλοκ. Στην περιοχή του Τάιγκερ της Αριζόνα σχετίζεται με πιο σπάνια ορυκτά, όπως διαβολεΐτης, μπολεΐτης, καληδονίτης.
Στην Ελλάδα απαντάται στα μεταλλεία Λαυρίου (Καμάριζα, Πασά Λιμάνι, Λεγρενά, Θορικό, Βρυσάκη).
Ευρωπαϊκό Πρωτάθλημα Καλαθοσφαίρισης Ανδρών Κ-20 2016
Τελική Κατάταξη
Κατηγορία:Καλαθοσφαίριση στην Ευρώπη
Ανάπτυξη/Υπέρ!
Το Ανάπτυξη/Υπέρ ( Λετονικά : Attīstībai / Par !, AP! ) είναι φιλελεύθερος και κοινωνικός-φιλελεύθερος φιλοευρωπαϊκός πολιτικός συνασπισμός στη Λετονία, αποτελούμενος από τρία πολιτικά κόμματα: το κίνημα Υπέρ!, το Για την ανάπτυξη της Λετονίας και το Ανάπτυξη. Η συμμαχία ιδρύθηκε στις 20 Απριλίου 2018, και μετά τις κοινοβουλευτικές εκλογές της Λετονίας του 2018 είναι η τέταρτη μεγαλύτερη πολιτική ομάδα στο Λετονικό Κοινοβούλιο.
Το Ανάπτυξη / Υπέρ! τοποθετείται ως η μόνη μεγάλη φιλελεύθερη δύναμη στη Λετονία και δηλώνει την «σύγχρονη και δίκαιη Λετονία μέσα σε μια ενωμένη Ευρώπη» ως βασικό της στόχο. Οι δύο κύριες συνιστώσες της συμμαχίας, το Για την ανάπτυξη και το κίνημα Υπέρ!, είναι και τα δύο κόμματα-μέλη της Συμμαχίας Φιλελευθέρων και Δημοκρατικών για την Ευρώπη (ΣΦΔΕ).
Η συμμαχία διευθύνεται από τους δύο συμπροέδρούς της: τον Ντάνιελς Παβλούτς, μέλος του Κοινοβουλίου και αρχηγό του Κίνημα Υπέρ!, και τον Γιούρις Πούτσε, Υπουργό Προστασίας Περιβάλλοντος και Περιφερειακής Ανάπτυξης και ηγέτη της Λετονικής Ανάπτυξης.
Στις πρόωρες εκλογές του Δημοτικού Συμβουλίου της Ρίγας του 2020, η συμμαχία συμμετείχε σε κοινό κατάλογο με το σοσιαλδημοκρατικό κόμμα των Προοδευτικών, το οποίο κέρδισε τις εκλογές με το 26 τοις εκατό των ψήφων και έλαβε 18 έδρες, επτά από τις οποίες κέρδισαν υποψήφιοι του AP! από όλα τα κόμματα εκτός από το Ανάπτυξη.
Κοινοβουλευτικές Εκλογές
Υποσχέσεις του κόμματος για τις βουλευτικές εκλογές του 2018 περιλάμβαναν:
Εξωτερικοί σύνδεσμοι
Κατηγορία:Λετονικά πολιτικά κόμματα
Ακαμάτρα Ικαρίας
Η Ακαμάτρα είναι χωριό της Ικαρίας. Διοικητικά, υπάγεται στην τοπική κοινότητα Δάφνης, της δημοτικής ενότητας (τέως δήμου) Ευδήλου του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
Γεωγραφία
Η Ακαμάτρα είναι ημιορεινός οικισμός της κεντρικής Ικαρίας, στις βόρειες απολήξεις της κορυφής «Κεφάλας» (735 μ.) του όρους Αθέρας, νότια του Ευδήλου και σε μέσο σταθμικό υψόμετρο 298. Απέχει 27 χλμ. περίπου Δ. του Αγίου Κηρύκου.
Ιστορικά στοιχεία
Σύμφωνα με την παράδοση, η Ακαμάτρα οφείλει το όνομά της στην πλατεία της, όπου σύχναζαν οι «ακάματοι» προκειμένου να χαλαρώσουν και να συζητήσουν στις πεζούλες ή τα καφενεία, κατά την εποχή της Τουρκοκρατίας, από τον 15ο έως και τις αρχές του 18ου αιώνα. Εδώ υπήρχε και δικαστήριο όπου στέκουν ακόμα σήμερα τα ερείπια του. Η Ακαμάτρα ήταν ένας από τους τόπους όπου διέμενε ο Μίκης Θεοδωράκης στην Ικαρία, κατά την εξορία του (1947-8) και πριν τη μεταφορά του στη Μακρόνησο.
Γενικά στοιχεία
Με το ΦΕΚ 961/12-09-2003) ανακηρύχτηκε παραδοσιακός ο οικισμός της Ακαμάτρας, λόγω του ιδιαίτερου αρχιτεκτονικού χαρακτήρα που έχουν τα κτίσματά του και αντιπροσωπεύουν την παραδοσιακή φυσιογνωμία του νησιού.
Εκδηλώσεις
Το πανηγύρι του Δεκαπενταύγουστου στο χωριό.
Εξωτερικοί σύνδεσμοι
Κατηγορία:Χωριά της Ικαρίας Κατηγορία:Δήμος Ικαρίας
Μαρία της Γοτθίας
Η Μαρία της Γοτθίας ήταν η πρώτη σύζυγος του Δαβίδ της Τραπεζούντας.
Οικογένεια
Ήταν κόρη του Αλεξίου Α΄ του Θεοδώρου, ηγέτη του Πριγκιπάτου του Θεοδώρου στην Κριμαία. Το Θεόδωρο ήταν επίσης γνωστό και ως Γοτθία, καθώς το έδαφός του βρισκόταν παλαιότερα υπό τον έλεγχο των Κριμαϊκών Γότθων, οι οποίοι είχαν σταδιακά εξελληνιστεί όντες υπό την επιρροή της Βυζαντινής Αυτοκρατορίας. Η οικογένειά της ήταν οι Γαβράδες, οι οποίοι θεωρούνταν ως Βυζαντινοί Έλληνες, μερικής αρμένικης καταγωγής.
Ο Αλέξιος Α΄ ήταν γιος του Στεφάνου του Θεοδώρου, ο οποίος είχε διαφύγει στην Μόσχα το 1391 ή το 1402, μαζί με τον γιο του, Γρηγόριο. Το πατρωνύμιο του Στεφάνου δείχνει ότι ενδεχομένως να ήταν γιος του Βασιλείου του Θεοδώρου. Η σχέση του Στεφάνου με τον πρώτο ιστορικά καταγεγραμμένο πρίγκιπα του Θεοδώρου, Δημητρίου, είναι ασαφής, αν και ο Δημήτριος ενδέχεται να ήταν ο πάππος του.
Το The Goths in the Crimea (1936) από τον Αλεξάντρ Βασίλιεφ παρουσίασε θεωρία, σύμφωνα με την οποία ο Δημήτριος και οι διάδοχοί του ήσαν απόγονοι του Κωνσταντίνου Γαβρά, δούκα της Τραπεζούντας στις αρχές του 12ου αιώνα. Ο Κωνσταντίνος θεωρείται ως ανιψιός του Θεοδώρου Γαβρά, Δούκα της Τραπεζούντας του 11ου αιώνα, ο οποίος αναφέρεται στην Αλεξιάδα της Άννας Κομνηνής. Ωστόσο, η ακριβής μεταξύ τους σχέση είναι ασαφής. Ο Κωνσταντίνος θα μπορούσε να είναι νεαρότερος αδελφός ή ακόμη και υιός του Θεοδώρου.
Γάμος
Η Μαρία απέπλευσε από την Γοτθία και νυμφεύθηκε τον Δαβίδ της Τραπεζούντας τον Σεπτέμβριο του 1426 στην Τραπεζούντα. Μία αναφορά από τον ιστορικό Θεόδωρο Σπανδούνη, η οποία χρονολογείται από το 1538 κατονομάζει την σύζυγο του Δαβίδ ως την Έλενα Καντακουζηνού, αδελφή της Ειρήνης Καντακουζηνού. Ο Σπανδούνης προσθέτει ότι η Έλενα δέχθηκε την επίσκεψη του αδελφού της, Γεωργίου, στην Τραπεζούντα κάποια στιγμή μετά το 1437, κάτι που σημαίνει ότι η Μαρία είχε αποβιώσει εκείνη την περίοδο. Αντιθέτως, με βάση έναν επιτάφιο που συνέθεσε ο Ιωάννης Ευγενικός για τον ανιψιό της, Αλέξιο, ο οποίος απεβίωσε στην Τραπεζούντα, ο αδελφός της Μαρίας, Ιωάννης, καθώς και ο ανιψιός Αλέξιος διέμεναν στην Τραπεζούντα το 1447. Θεωρείται απίθανο να παρέμειναν εκεί μετά τον θάνατό της και τον επακόλουθο δεύτερο γάμο του γαμπρού της.
Τα τέκνα του Δαβίδ έχουν αποδοθεί χωρίς συγκεκριμένη σειρά στην Μαρία και την Έλενα από διάφορους γενεαλόγους. Σε αυτά περιλαμβάνονταν οι Βασίλειος, Μανουήλ και Γεώργιος Κομνηνός, πρίγκιπες που καρατομήθηκαν κατόπιν διαταγής του Μωάμεθ Β΄ της Οθωμανικής Αυτοκρατορίας το 1463. Η αδελφή τους Άννα νυμφεύθηκε αρχικά τον Μοχάμεντ Ζαγάν Πασά, Μπεηλέρμπεη της Μακεδονίας και αργότερα τον Σινάν Μπέη, υιό του Ιλβάν Μπέη. Μία άλλη κόρη φέρεται να νυμφεύθηκε τον Μαμία Β΄, Πρίγκιπα της Γκουρίας. Ο Κίριλ Τουμάνοφ αναφέρει την Μαρία, μία τρίτη κόρη, ως σύζυγο του Κωνσταντίνου Μουρούζη.
Εξωτερικοί Σύνδεσμοι
Κατηγορία:Πρόσωπα της Αυτοκρατορίας της Τραπεζούντας‎ Κατηγορία:Σύζυγοι αυτοκρατόρων Κατηγορία:Βυζαντινοί του 15ου αιώνα
Επιχείρηση Ασήμι (1949)
Η Επιχείρηση Ασήμι(αγγλ.:Operation Silver) ήταν η κωδική ονομασία μια βρετανικής επιχείρησης κατασκοπείας στην κατεχόμενη από τους Συμμάχους Αυστρία, η οποία πραγματοποιήθηκε την περιόδο 1949-1955 με στόχο την υποκλοπή των επικοινωνίων σταθερής τηλεφωνίας στην έδρα του σοβιετικού στρατού στη Βιέννη. Παρά το γεγονός ότι η επιχείρηση αυτή θεωρείται επιτυχημένη, οι δραστηριότητες της αποκαλυφθήκαν στην KGB, τον Οκτώβριο του 1953 από τον Τζορτζ Μπλέικ, έναν βρετανό διπλό πράκτορα. Ο βρετανικός σταθμός παρακολούθησης ήταν καμουφλαρισμένος ως ένα κατάστημα που πωλούσε τουίντ ρούχα. Η Επιχείρηση Ασήμι τελείωσε μόνο όταν η Αυστρία ανέκτησε την πλήρη κυριαρχία της το 1955.
Το 1951, όταν η αμερικανική CIA προγραμμάτισε μια παρόμοια Επιχείρηση στο Βερολίνο, θα συνεργάστει με  την Βρετανία και οι δύο χώρες στη συνέχεια πραγματοποιήσαν από κοινού την Επιχείρηση Χρυσός, με τον ιδιο ακριβώς στόχο, δηλαδή την υποκλοπή της σταθερής τηλέφωνικής επικοινωνίας του αρχηγείου του σοβιετικού στρατού στο Βερολίνο χρησιμοποιώντας ένα τούνελ μέσα στη σοβιετική ζώνης κατοχής.
Ο ίδιος βρετανός πράκτορας και πάλι θα ενημερώσει τις σοβιετικές αρχές για την Επιχείρηση χρυσός και αυτές με την σειρά τους « θα ανακάλυψουν» τη σήραγγα το 1956.
Βιβλιογραφικές πηγές
Κατηγορία:Ψυχρός Πόλεμος Κατηγορία:Κατασκοπεία Κατηγορία:Κωδικές ονομασίες
Χόλμγκερ Κνούτσον
Ο Χόλμγκερ Κνούτσον, σουηδ.: Holmger Knutsson, (α' ήμισυ 13ου αι.) ήταν Σουηδός ευγενής και διεκδικητής του σουηδικού θρόνου κατά τη διάρκεια της βασιλείας του βασιλιά Έρικ ΙΑ΄ της Σουηδίας.
Το κάλυμμα του τάφου του έδειχνε δύο οικόσημα: το ένα ήταν γνωστό ότι χρησιμοποιήθηκε από τον πατέρα του, το άλλο είναι αυτό του Οίκου του Μπγιέλμπο. Θα μπορούσε επομένως να θεωρηθεί πιθανό, ότι η μητέρα του καταγόταν από αυτή την οικογένεια, αν και έχει επίσης ισχυριστεί -ο Λάγκερκβιστ και άλλοι- ότι ήταν η Ελένα Πέντερσντατερ Στράνγκε.
Ο Χόλμγκερ ήταν ο μεγαλύτερος γιος του βασιλιά Κνούτου Β΄ της Σουηδίας. Μετά το τέλος του πατέρα του το 1234, ο Χόλμγκερ φαίνεται να ήταν καθ' οδόν για να γίνει ο νέος βασιλιάς, αλλά τον παρακολούθησαν ο jarl Ουλφ Φάσε και ο παλαιότερος βασιλιάς Έρικ ΙΔ', που είχε εξοριστεί στη Δανία από το 1229. Το πού βρισκόταν ο Χόλμγκερ μετά από αυτό, δεν είναι γνωστό, αλλά εικάζεται ότι κατείχε το Γκάστρικλαντ, βόρεια του Ούπλαντ, για τα επόμενα δεκατρία χρόνια.
Φαίνεται ότι υπήρξε μία ευρέως διαδεδομένη προσπάθεια να καθιερωθεί ο Χόλμγκερ ως άγιος, αλλά αυτό τελικά έπαυσε. Τα μεταγενέστερα χειρόγραφα δείχνουν ότι κτίστηκε ένα ειδικό παρεκκλήσιο για τον καθαγιασμό του Χόλμγκερ Κνούτσον στο Μπγιέρκλινγκε, στον περίβολο (härad) Noρούντα, στο Ούπλαντ. Βρίσκεται θαμμένος δίπλα στον πατέρα του στην εκκλησία του αβαείου Σκο (Skokloster) στο Χόμπο (Håbo), κοντά στην Ουψάλα. Ο Χόλμγκερ ήταν νυμφευμένος με την Ελένα Φίλιπσντοτερ. Δεν είχαν γνωστά παιδιά.
Εξωτερικοί σύνδεσμοι
Κατηγορία:Πρίγκιπες της Σουηδίας Κατηγορία:Σουηδοί πολιτικοί
Διαλεχτή Ζευγώλη-Γλέζου
Η Διαλεχτή Ζευγώλη-Γλέζου (1907–1996) ήταν Ελληνίδα ποιήτρια και σύζυγος του λογοτέχνη Πέτρου Γλέζου.
Βιογραφικά στοιχεία
Γεννήθηκε το 1907 στην Απείρανθο της Νάξου, όπου έμεινε κατά τη διάρκεια των παιδικών και μαθητικών της χρόνων. Από μικρή ηλικία άρχισε να δείχνει ενδιαφέρον στη λογοτεχνία. Εμφανίστηκε στα γράμματα το 1924 ως Ανθή Απειρανθίτη δημοσιεύοντας ποιήματα στο περιοδικό Νιάτα της Σύρου και την εφημερίδα Νέα Παροναξία της Νάξου. Το 1927 άρχισε να συνεργάζεται με το περιοδικό Νεοελληνικά Γράμματα του Ηρακλείου, ενώ το 1933 μετακόμισε με την οικογένεια της στην Αθήνα. Εκεί ολοκλήρωσε τις γυμνασιακές της σπουδές και σπούδασε στη Φιλοσοφική Σχολή του Πανεπιστημίου Αθηνών. Συνέχισε τη συνεργασία με διάφορα λογοτεχνικά περιοδικά, και ξεκίνησε να συλλέγει λαογραφικά αντικείμενα από τη Νάξο. Το 1944 νυμφεύθηκε τον Πέτρο Γλέζο, ενώ πέθανε στις 23 Ιουλίου 1996 μετά από μακροχρόνια ασθένεια, στην Αθήνα.
Εργογραφία
Στα έργα της απέσπασε τις θετικές κριτικές πολλών ποιητών και θεωρητικών, όπως οι Άγγελος Σικελιανός, Ιωάννης Γρυπάρης, Γεώργιος Δροσίνης, Ανδρέας Καραντώνης, Πέτρος Χάρης, Άρης Δικταίος και Τάκης Σινόπουλος. Το 1971 τιμήθηκε με το Α΄ Κρατικό Βραβείο Ποίησης για τη συλλογή Τα δύο φεγγάρια (εκδόσεις Ιωλκός) και το 1984 από το Ίδρυμα Κώστα και Ελένης Ουράνη για τη συλλογή Φθινοπωρινό Φως. Ακόμη, το 1969, η Ακαδημία Αθηνών τη βράβευσε για τη μελέτη που πραγματοποίησε σχετικά με τις παροιμίες της Απειράνθου της Νάξου. Μερικά από τα σημαντικά της έργα είναι τα εξής :
Εξωτερικοί σύνδεσμοι
Κατηγορία:Έλληνες ποιητές
Αυλάκι Ικαρίας
Το Αυλάκι (επίσημη ονομασία Αυλάκιον) είναι χωριό της Ικαρίας. Διοικητικά υπάγεται στην τοπική κοινότητα Φραντάτου, της δημοτικής ενότητας (τέως δήμου) Ευδήλου, του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
Γεωγραφία
Το Αυλάκι είναι χωριό της βόρειας Ικαρίας. Βρίσκεται πάνω στον βόρειο, παράκτιο δρόμο του νησιού Αγίου Κηρύκου-Αρμενιστή και λίγο δυτικότερα του Ευδήλου, σε μέσο σταθμικό υψόμετρο 40. Απέχει 43 χλμ. περίπου ΒΔ. του Αγίου Κηρύκου (μέσω Ευδήλου).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Φραντάτου, στην Ικαρία του νομού Σάμου. Με το ΦΕΚ 244Α - 04/12/1997, αποσπάστηκε από την κοινότητα Φραντάτου και προσαρτήθηκε στον δήμο Ευδήλου. Με το ΦΕΚ 87Α - 07/06/2010, αποσπάστηκε από τον δήμο Ευδήλου και προσαρτήθηκε στον δήμο Ικαρίας.
Πηγές
Κατηγορία:Χωριά της Ικαρίας Κατηγορία:Δήμος Ικαρίας
Σχέσεις Αιγύπτου και Ελλάδας
Οι σχέσεις Αιγύπτου και Ελλάδας αναφέρονται στις διμερείς σχέσεις μεταξύ των κυρίαρχων κρατών της Αιγύπτου και της Ελλάδας.
Λόγω των ισχυρών πολιτιστικών και ιστορικών δεσμών μεταξύ των δύο εθνών, η Αίγυπτος και η Ελλάδα σήμερα απολαμβάνουν φιλικές σχέσεις. Οι σύγχρονες διπλωματικές σχέσεις μεταξύ των δύο χωρών καθορίστηκαν μετά την ανεξαρτησία της Ελλάδας το 1821, και σήμερα θεωρούνται ως εγκάρδιες. Και οι δύο χώρες είναι μέλη και συνεργάτες σε διάφορους διεθνείς οργανισμούς όπως ο ΟΗΕ, το ΔΝΤ, το ΟΑΣΕ και η Ένωση για τη Μεσόγειο, μεταξύ άλλων.
Η Αίγυπτος έχει πρεσβεία στην Αθήνα και Γενικό Προξενείο στη Θεσσαλονίκη και η Ελλάδα έχει πρεσβεία στο Κάιρο και Γενικό Προξενείο στην Αλεξάνδρεια.
Ιστορία
Λόγω των ισχυρών πολιτιστικών και ιστορικών δεσμών μεταξύ των δύο εθνών, από την αρχαιότητα έως τη σύγχρονη εποχή (ειδικά μετά από τη δημιουργία της Αλεξάνδρειας από τον βασιλιά της Μακεδονίας Μέγα Αλέξανδρο, από την ακτή της Ανατολικής Μεσογείου Θάλασσα και την πλούσια κληρονομιά που ενίσχυσαν περαιτέρω τους δεσμούς μεταξύ των δύο εθνών), η Αίγυπτος και η Ελλάδα σήμερα απολαμβάνουν θερμές διπλωματικές σχέσεις και θεωρούν η μία την άλλη ένα φιλικό κράτος. Η Αίγυπτος έχει μια μεγάλη ελληνική κοινότητα, ως επί το πλείστον με επίκεντρο την Αλεξάνδρεια, η οποία είναι σήμερα η δεύτερη μεγαλύτερη πόλη της Αιγύπτου, και επίσης η έδρα του Ελληνορθόδοξου Πατριαρχείου Αλεξανδρείας. Στη σύγχρονη εποχή, οι δύο χώρες απολαμβάνουν πολύ καλές και θερμές διπλωματικές σχέσεις από το 1833 και ειδικά μετά την ελληνική επανάσταση, και αναπτύσσονται σε όλα τα μέτωπα, με αρκετές εμπορικές, τουριστικές, οικονομικές και αμυντικές συμφωνίες συνεργασίας που υπογράφηκαν από τις κυβερνήσεις και τους αρχηγούς των κρατών κατά τις τακτικές συνεδριάσεις τους. Η Ελλάδα είναι σήμερα ο έκτος μεγαλύτερος ξένος επενδυτής της Αιγύπτου.
Επίσημη επίσκεψη του Ευάγγελου Βενιζέλου
Ο Έλληνας Αντιπρόεδρος και Υπουργός Εξωτερικών Ευάγγελος Βενιζέλος, πραγματοποίησε επίσημη επίσκεψη στην Αίγυπτο στις 5 Σεπτεμβρίου του 2014, σε μια προσπάθεια να ενισχύσει τις σχέσεις μεταξύ των δύο χωρών. Στο Κάιρο, ο Βενιζέλος συναντήθηκε με κυβερνητικούς αξιωματούχους και συζήτησαν διάφορα θέματα κοινού ενδιαφέροντος, όπως οι ξένες επενδύσεις στη χώρα, το εμπόριο, και κοινές απόψεις για την πολιτική κατάσταση στη Μέση Ανατολή, που αφορά και επηρεάζει και τις δύο (Μεσογειακές) χώρες, καθώς και την αντιμετώπιση θεμάτων κοινού ενδιαφέροντος, όπως τον καθορισμό των συνόρων ΑΟΖ μεταξύ των δύο χωρών, και ενισχύοντας περαιτέρω τη συνεργασία μεταξύ των δύο κυβερνήσεων σε διεθνείς οργανισμούς και φόρουμ.
Τριμερής σύνοδος κορυφής στο Κάιρο μεταξύ Αιγύπτου, Κύπρου και Ελλάδας (2014)
Στη διάσκεψη κορυφής του Καΐρου, οι κυβερνήσεις της Ελλάδας και της Κύπρου καταδίκασαν τις τρομοκρατικές επιθέσεις στην Αιγυπτιακή επικράτεια και το Όρος Σινάι, εξέφρασαν την πολιτική στήριξη προς την Αιγυπτιακή κυβέρνηση και συμφώνησαν στην αμοιβαία υποστήριξη μεταξύ των τριών χωρών σε διεθνείς οργανισμούς και φόρα, με την Ελλάδα και την Κύπρο, υποστηρίζοντας τις θέσεις της Αιγύπτου στην Ευρωπαϊκή Ένωση.
Οι ηγέτες συμφώνησαν στην περαιτέρω ενθάρρυνση των ξένων επενδύσεων για την Αιγυπτιακή οικονομία και τις υποδομές, την οποία υπέστη από τις εξεγέρσεις της Αραβικής Άνοιξης, και συμμετείχαν στην Οικονομική Διάσκεψη στο Κάιρο το 2015.
Επίσημη επίσκεψη του Προκόπη Παυλόπουλου στην Αίγυπτο
Ο πρόεδρος της Ελλάδας Προκόπης Παυλόπουλος πραγματοποίησε επίσημη επίσκεψη στην Αίγυπτο στις 24 Απριλίου του 2015, σε μια προσπάθεια για την ενίσχυση των Ελληνο-Αιγυπτιακών σχέσεων και εντατικοποίηση της συνεργασίας μεταξύ των κυβερνήσεων των δύο χωρών, και την αντιμετώπιση θεμάτων αμοιβαίου ενδιαφέροντος, όπως η πολιτική κατάσταση στη Μέση Ανατολή και η παράνομη μετανάστευση, το οποίο αφορά και τις δύο (Μεσογειακές) χώρες, καθώς και τον καθορισμό των θαλάσσιων συνόρων μεταξύ των δύο χωρών.
Παραπομπές
Αιγυπτος Ελλαδα